Uskoro odgovori na Upitnik EK
Odbor za evropske integracije Skupštine Srbije usvojio je radnu verziju odgovora, dok bi Vlada trebalo da utvrdi konačne do kraja meseca
Većinom glasova Odbor Skupštine Srbije za evropske integracije prihvatio je danas radnu verziju odgovora na Upitnik Evropske komisije. U ponedeljak odgovori će bit predstavljeni i u Savetu za evropske integracije, a nakon razmatranja sugestija iz parlamenta i drugih institucija Vlada će utvrditi konačne odgovore, koji će biti predati na srpskom i engleskom jeziku: , kazao je potpredsednik vlade Srbije Božidar Đelić. Po rečima direktorke Vladine kancelarija za evropske integracije, Milice Delević, odgovori Srbije treba da predstavljaju tačan i sveobuhvatan pregled stanja u Srbiji. U ovom trenutku se državni organi pripremaju za dodatna pitanja, koja treba očekivati već krajem februara: " Na današnjoj sednici skupštinskog Odbora za evropske integracije razvila se debata o pitanjima koji se tiču odnosa Srbije i Kosova, čime, po oceni opozicionih poslanika, EU pokazuje da na Kosovo gleda kao na nezavisnu državu. Rad na Upitniku ni na koji način ne dovodi do bilo kakvog implicitnog priznavanja Kosova i Metohije, odgovorio je Đelić na kritike opozicije: A na današnjem predstavljanju novog projekta podrške civilnom društvu u Srbiji, šef delegacije EU u Srbiji Vensan Dežer je istakao da će za Srbiju u 2011-toj biti značajna dva pitanja – dobijanje statusa kandidata i moguće utvrđivanje datuma za početak pregovora o pristupanju Uniji. U tom procesu organizacije civilnog društva imaju poseban značaj, poručio je Dežer.